Куляшова (Буда-Кашалёўскі раён)

Куляшо́ва (, ) — пасёлак у Буда-Кашалёўскім раёне Гомельскай вобласці. Уваходзіць у склад Кашалёўскага сельсавета.

На захадзе мяжуе з лесам.

 Геаграфія 

 Размяшчэнне 
У 3 км на поўнач ад раённага цэнтра і чыгуначнай станцыі Буда-Кашалёўская (на лініі Жлобін — Гомель), 51 км ад Гомеля.

 Транспартная сетка 
Транспартныя сувязі па прасёлкавай дарозе, затым аўтадарогах, якія адыходзяць ад Буда-Кашалёва. Планіроўка складаецца з просталінейнай шыротнай вуліцы, забудаванай двухбакова драўлянымі дамамі сядзібнага тыпу.

 Гісторыя 
Заснаваны на пачатку 1920-х гадоў на былых памешчыцкіх землях перасяленцамі з суседніх вёсак. У 1929 годзе жыхары мястэчка ўступілі ў калгас. Падчас Вялікай Айчыннай вайны акупанты спалілі 14 двароў, 8 жыхароў вёскі загінулі на фронце. У 1959 годзе ў складзе саўгаса «Шарыбаўскі» (цэнтр — вёска Шарыбаўка).

 Насельніцтва 

 Колькасць 
 2004 год — 16 гаспадарак, 23 жыхары.

 Дынаміка 
 1940 год — 19 двароў, 87 жыхароў.
 1959 год — 195 жыхароў (паводле перапісу).
 2004 год — 16 гаспадарак, 23 жыхары.

 Крыніцы 

 Літаратура 


 Спасылкі 

Катэгорыя:Населеныя пункты Буда-Кашалёўскага раёна
Катэгорыя:Кашалёўскі сельсавет